
	    OPĆINA BOGDANOVCI
          	       NAČELNIK OPĆINE


KLASA: 024-03/24-01/59
URBROJ: 2196-8-03-24-01
Bogdanovci, 19. travnja 2024. godine

OPĆINSKO VIJEĆE OPĆINE BOGDANOVCI
VIJEČNICI OPĆINE BOGDANOVCI
                                                                                      -svima -

PREDMET:  Obrazloženje prijave projekta

Poštovani viječnici Općine Bogdanovci, 
	 	
Općina Bogdanovci želi prijaviti projekt pod nazivom “Rekonstrukcija nerazvrstane ceste - put prvog reda (cesta Petrovci - Bogdanovci)” - k.č.br. 1101, k.o. Bogdanovci i k.č.br. 2138 i 2091, k.o. Petrovci.
Dokumentacija je dovršena te smo uspjeli dobiti građevinsku dozvolu i sada imamo sve uvjete za prijavu na natječaj Ministarstva poljoprivrede, Program ruralnog razvoja, Europski poljoprivredni fond za ruralni razvoj, 73.13. ulaganja - potpora javnoj infrastrukturi u ruralnim područjima. 
Natječaj završava 25.04.2024. godine. Prihvatljivi smo kao prijavitelji s obzirom da do sada nismo nikada prošli na istoimenom natječaju koji je zadnji put bio otvoren prije 7 godina. Sada imamo bolje uvjete jer dodatne bodove ostvaruju prijavitelji koji do sada nisu prošli na takvom natječaju.
Vrijednost projekta iznosi ukupno 2,3 milijuna eura koje bi financiralo Ministarstvo poljoprivrede u 100%-tnom iznosu. Dužina ceste je 4,7 km, širine 5m.
Za prijavu projekta potrebna je odluka Općinskog vijeća. Budući da je rok za donošenje odluke i prijave na natječaj vrlo kratak, predlažem telefonsku sjednicu Općinskog vijeća u ponedjeljak 22.04.2024. godine u prijepodnevnim satima sa točkom donošenje Odluke o o suglasnosti za provedbu projekta Rekonstrukcija nerazvrstane ceste- put prvog reda na području Općine Bogdanovci, u okviru intervencije 73.13. Ulaganja – Potpora javnoj infrastrukturi u ruralnim područjima iz Strateškog plana Zajedničke poljoprivredne politike Republike Hrvatske 2023.-2027.

S izrazitim poštovanjem,
	 
      	Načelnik Općine Bogdanovci
              						                 Marko Barun, mag.admin.publ.

